
70.  AARGANG 


HANS  J.  CHRISTIANSEN. 


Hans  J.  Christiansen  fodtes  den  9.  Januar  1848  og  blev  ved 
Daab  indlemmet  i  Kirken  den  26.  December  1871.  Broder 
Christiansen  behover  ingen  Introduktion  fra  vor  Side,  thi 
han  er  velkendt  i  de  skandinaviske  Lande  og  i  Utah  for  sin 
Nidkærhed  i  at  kæmpe  for  Evangeliets  Sag,  trofast  og  utrætte- 
lig i  sin  ansvarsfulde  Gerning  og  en  typisk  Repræsentant  for 
sit  skønne  Fødeland  Danmark. 

Straks  efter,  at  han  var  blevet  Medlem  af  Kirken,  udvan- 
drede han  til  Utah  og  bosatte  sig  i  Salt  Lake  City,  men  senere 
flyttede  han  til  Logan. 

Broder  Christiansen  tog  allerede  da  ivrigt  Del  i  Kirkens 
Arbejde,  og  han  sendtes  1880  paa  sin  første  toaarige  Mission 
til  Skandinavien,  hvor  han  virkede  i  København,  først  som 
Grenspræsident,  siden  som  Konferencepræsident.  Under  denne 
Mission  gennemgik  han  mange  alvorlige  Erfaringer  og  var 
Vidne  til  talrige  vidunderlige  Beviser  paa  Guds  Kraft. 

Efter  sin  Hjemkomst  til  Logan  arbejdede  han  med  Ud- 

førelse  af  Ordinancer  i  Logan  Templet  lige  til  Marts  1885,  da 
han  atter  blev  sendt  paa  Mission  til  Skandinavien  og  præsi- 
derede i  tre  Aar  over  Kristiania  Konference,  der  den  Gang 
omfattede  hele  Norge. 

Fra  1893 — 95  var  han  for  tredje  Gang  paa  Mission  i  Skan- 
dinavien og  var  ogsaa  denne  Gang  Præsident  over  Kristiania- 
konferencen.  1902  flyttede  han  med  sin  Familie  til  Salt  Lake 
City.  Fra  1903 — 1905  udførte  han  sin  fjerde  Mission  i  Skan- 
dinavien og  virkede  da  som  Præsident  over  Københavns  Kon- 
ference. 

I  Oktober  1905  blev  han  kaldet  til  at  arbejde  som  speciel 
Missionær  mellem  den  skandinaviske  Befolkning  i  Utah  og 
ordineredes  tillige  til  Højpræst. 

Aaret  1906  blev  han  beskikket  til  Medredaktør  af  »Biku- 
ben«. Fra  29.  April  1914  og  indtil  7.  November  1919  udførte 
Broder  Christiansen  sin  til  Dato  sidste  Mission  hertil  Norden 
som  Præsident  over  den  skandinaviske  Mission.  Han  var  i 
denne  Periode  en  flittig  Skribent  i  »Skandinaviens  Stjerne«, 
og  hans  mange  Artikler  bærer  Præg  af  den  store  Alvor  og 
dybe  Interesse  for  Herrens  Sag. 

Vi  citerer  følgende  Uddrag  fra  en  af  hans  mange  gode  Ar- 
tikler, der  illustrerer  hans  Veltalenhed  og  gode  Tanker: 

»I  Skovens  mægtige  Kroner  øg  Lundens  grønne  Krat  lyder 
de  kvidrende  Fugles  liflige  Sang  fra  den  tidlige  Morgenstund, 
indtil  Naturen  minder  dem  om  at  sætte  sig  til  Hvile  paa  Træ- 
ernes Grene.  I  den  Fattiges  lille  Stue  saavel  som  i  Millionæ- 
rens Palads  fryder  man  sig  ved  den  yndige  Roses  fine  Duft, 
medens  Øjet  beundrer  den  i  sin  Skønhed  og  Pragt.  Ja,  det  er 
altsammen  skønt  og  herligt;  det  er  himmelsk;  thi  det  er  den 
unge  Natur,  der  ligesom  taler  til  os  og  fryder  vort  Sind;  thi 
alt  staar  rent  og  uskyldigt,  som  det  er  udgaaet  fra  Skaberens 
Haand,  og  alt  er  vidunderligt  ypperligt. 

Ren  og  uskyldig  som  en  Engel  holdt  Mennesket  saaledes 
sit  Indtog  her  i  Jordedalen,  og  med  moderlig  Omhu  blev  det 
plejet  af  kærlige  Hænder  i  Barndommens  Uskyldsaar,  og  lig 

en  lille  Engel  bevægede  man  sig  omkring  i  den  lille  tarvelige 
Stue  i  Barndomshjemmet,  medens  Moders  og  Faders  aar- 
vaagne  Øjne  fulgte  vor  vaklende  Bevægelse. 

Unge  Broder  og  unge  Soster!  Saadan  var  Du,  da  Du  i  din 
spæde  Barndoms  Uskyldsaar  trampede  paa  din  Moders  Skod. 
Saadan  staar  Du  indpræget  i  dine  kære  Forældres  Erindring, 
der  folte  sig  lykkelige  og  fuld  af  Glæde  i  din  Nærhed. 

»Vogt  mine  Lam,«  sagde  Kristus  efter  sin  Opstandelse  til 
Apostelen  Peter,  og  som  Herrens  udsendte  og  bemyndigede 
Tjenere  véd  vi,  at  det  er  en  Part  af  vor  Mission  at  værne  Kir- 
kens Medlemmer  mod  vor  Saligheds  Fjendes  Angreb,  hvad 
enten  han  kommer  som  en  brolende  Love  eller  i  Lysets  Engels 
Skikkelse;  og  med  Guds  Hjælp  ønsker  vi  at  værne  om  saavel 
de  unge  som  de  ældre,  og  advare  dem  imod  Synd  og  Over- 
trædelse af  Guds  Bud  og  Love;  og  samtidig  ønsker  vi  selv  at 
leve  saaledes,  at  hver  af  os  med  en  god  Samvittighed  kan  sige 
til  alle:  »Kommer  og  følger  mig,  som  jeg  folger  Kristus.« 

Da  er  det  tilvisse  velbehageligt  for  Herren.  Erindrer  stedse, 
kære  unge  Søskende,  at  af  alt,  som  Gud  har  skabt,  er  Menne- 
sket Skabelsens  Pryd,  idet  vi  er  skabt  i  hans  Billede  og  efter 
hans  Lignelse,  og  hvis  vi  ærer  Gud  ved  at  holde  hans  Bud,  da 
ærer  vi  i  Virkeligheden  os  selv  og  gør  os  derved  værdige  til 
det  evige  Livs  Velsignelser.« 

Broder  Christiansen  har  paa  sine  mange  Missioner  vundet 
sig  en  usædvanlig  stor  Vennekreds,  af  hvilken  han  aldrig  vil 
glemmes.  Hans  gode  Hjerte  gav  sig  Udslag  paa  saa  mange 
Maader,  og  alle  elskede  at  høre  hans  klare  Stemme,  saavel  i 
Tale  som  i  Sang. 

Se  i  Kampen  bindes  Sejerskroner, 
som  Dig  venter  efter  Stridens  Larm. 
Jord  og  Himmel  sig  en  Gang  forsoner, 
og  Du  hviler  ved  din  Frelsers  Barm. 


DEN   CELESTIALE  LOV. 

Ai'  Ældste  Melvin  J.  Ballard  af  de  Tolvs  Raad. 

Hvorfor  er  det  nødvendigt  at  opfylde  alle  de  Forpligtelser, 
Jesus  Kristus  har  paalagt  os,  og  paa  den  Maade,  han  har 
foreskrevet,  for  at  opnaa  den  højeste  eller  celestiale  Herlig- 
hed? 

Hvorfor  er  det  ikke  tilstrækkeligt  simpelthen  at  gøre,  hvad 
man  synes  er  rigtigt,  vælge  de  Principper  ud  af  Evangeliet, 
som  man  synes,  man  kan  praktisere,  og  saa  give  sig  til  at  for- 
vente denne  store  Belønning? 

Hvis  man  var  Ejer  af  et  Gods,  og  nogen  skulde  arve  det, 
vilde  man  naturligvis  have  Ret  til  selv  at  formulere  sit  Testa- 
mente og  den  Maade  og  under  de  Former,  paa  hvilke  man 
ønskede,  at  det  skulde  gaa  i  Arv. 

Nu  er  der  saaledes  kun  een  Maade  at  opnaa  Godset  paa,  og 
det  er  ved  strengt  at  opfylde  de  Betingelser,  Testamentet  kræ- 
ver opfyldt,  og  det  paa  lovlig  Vis.  En  delvis  Opfyldelse  af  Be- 
tingelserne vil  ikke  kunde  gore  det,  og  derfor  siger  Jacob,  at 
enhver,  der  holder  hele  den  øvrige  Lov,  men  overtræder  paa 
et  eneste  Punkt,  er  skyldig  i  Overtrædelse  af  dem  alle. 

Dersom  ti  særskilte  Ting  var  nodvendige  for  at  frembringe 
elektrisk  Lys,  og  man  havde  ordnet  de  ni  af  dem,  men  overset 
den  tiende,  som  f.  Eks.  var  at  forbinde  Lampen,  saa  vilde  der 
intet  Lys  fremkomme,  og  det  vilde  være,  som  om  man  slet 
intet  havde  udrettet.  Naturligvis  er  man  saa  meget  nærmere 
ved  at  faa  Lys  end  de,  der  intet  har  foretaget;  men  man  maa 
udfore  den  tiende  Ting,  forend  man  faar  Lys. 

Saaledes  er  det  med  Evangeliets  Velsignelser.  De  opnaas 
kun  ved  i  dette  eller  det  følgende  Liv  at  opfylde  alle  Evan- 
geliets Krav. 

Og  det  Testamente,  Kristus  har  efterladt  sig,  maa  opfyldes, 
og  opfyldes  paa  en  lovlig  Maade.  Vi  maa  finde  nogen,  der  er 
rettelig  autoriseret  til  at  administrere  Kristi  Bestemmelser  for 
os.  Nu  er  Verdens  ulykkelige  Stilling  imidlertid  den,  at  den 

hverken  kender  alle  Bestemmelserne  eller  har  Autoritet  til  at 
administrere  dem. 

Den  kristne  Verdens  nuværende  forvirrede  Forhold  er  Be- 
vis for,  at  den  ikke  forstaar  Bestemmelserne,  og  den  Kends- 
gerning, at  mange  af  de  Gaver  og  Velsignelser,  der  skulde 
komme  i  dette  Liv  til  dem,  der  adlyder,  dog  er  udeblevne,  er 
Bevis  paa,  at  Bestemmelserne  ikke  er  blevet  opfyldt  paa  rig- 
tig Maade  og  følgelig  ikke  er  blevet  anerkendt. 

Hvorfor  er  Verden  ikke  i  Besiddelse  af  alle  Kristi  Bestem- 
melser? Fordi  kun  et  Brudstykke  af,  hvad  han  har  sagt,  er 
blevet  skrevet,  og  det,  som  er  blevet  skrevet,  er  saa  delt  og 
usammenhængende,  at  det  ikke  forstaas.  Hvorfor  blev  det  ikke 
skrevet?  De  havde  ikke  de  Midler  til  at  tage  ordret  Rapport, 
som  vi  har.  Og  mange  af  Beretningerne  om,  hvad  Kristus 
sagde,  blev  forst  nedskrevet  efter  fyrretyve  Aars  Forlob.  Hvor 
meget  kan  vi  erindre  af  det,  som  vi  hørte  for  fyrretyve  Aar 
siden! 

I  Løbet  af  tre  Aar  holdt  Kristus  uden  Tvivl  Hundreder  af 
Taler.  Og  dog  er  alt,  hvad  vi  har  af  hans  Taler,  kostbart  som 
det  er,  kun  omkring  sytten  Sider  af  Biblen,  hvilket  kan  læses 
paa  fem  Kvarter.  Det  er  da  intet  Under,  at  Kirkerne  er  uenige 
om  Bestemmelserne.  Hvem  kan  tilføje,  hvad  der  mangler? 
Den  oprindelige  Skaber  af  Bestemmelserne  maa  klargøre  dem 
—  og  indtil  han  gør  det,  vil  Forvirringen  vedvare. 

Jesus  Kristus  har  aabnet  Dødens  og  Gravens  Porte  for  os 
og  har  tilbudt  at  genrejse  vore  Legemer  i  det  Hinsidige  —  paa 
visse  Betingelser.  Hvis  vi  opfylder  alle  disse  Betingelser,  skal 
vi  modtage  et  celestialt  Legeme,  og  hvis  vi  kun  opfylder  en 
Del  af  dem,  skal  vi  modtage  et  terrestialt  eller  et  telestialt 
Legeme. 

Jesu  Kristi  Kirke  af  Sidste  Dages  Helliges  Erklæring  er 
den,  at  Kristi  Lovs  Bestemmelser  er  blevet  gengivet  til  Jorden 
og  klargjorte;  det,  som  manglede,  er  blevet  genoprettet. 

Jesus  Kristus  har  besøgt  Jorden  og  sendt  Sendebud  til  at 
tale  om  den  nu  fuldkomne  Lov.  Retten  til  at  administrere  Lo- 

ven  er  bleven  gengivet.  De,  der  følger  og  lyder  dette,  modtager 
de  Velsignelser,  der  er  lovet  dette  Livs  Troende,  og  en  sikker 
Forvisning  om,  at  de  skal  arve  de  evige  Velsignelser  i  den 
kommende  Verden. 


HELBREDELSES-GAVEN. 

Uddrag  af  en  Tale  af  Præs.  Charles  W.  Penrose. 

Herren  har  givet  os  en  Ordinance  til  Helbredelse  af  Syge. 
Apostlen  Jacob  fortæller  os  om  denne;  det  er  den  samme  Or- 
dinance, som  udfortes  i  den  oprindelige  kristne  Kirke,  ligesom 
i  Sandhed  alt  er  en  Fortsættelse  fra  den  Tid.  Hvad  vi  har 
modtaget  er  det  gamle  Evangelium,  der  bringer  alle  Ordinan- 
cerne,  Gaverne,  Velsignelserne  og  Myndigheden  med  sig.  Vi 
er  den  Dag  i  Dag  i  Besiddelse  af  alle  disse  Velsignelser,  og  de 
kommer  til  os  gennem  »Troens  Bøn«-.  Dette  er,  hvad  Jacob 
har  lært  os  om  denne  Sag;  han  har  lært  os  Værdien  af  saavel 
gode  Gerninger,  som  Tro.  Og  han  skrev  saaledes:  »Dersom 
nogen  er  syg  iblandt  Eder,  da  lad  ham  kalde  Kirkens  Ældster 
til  sig,  og  lad  dem  bede  for  ham  og  salve  ham  med  Olje  i  Her- 
rens Navn.  Og  Troens  Bøn  skal  frelse  den  Syge,  og  Herren 
skal  oprejse  ham,  og  dersom  han  har  begaaet  Synder,  da  skal 
de  tilgives  ham.« 

Barmhjertighedens,  Godhedens  og  Kærlighedens  Princip 
fremkommer  ved  den  Syges  Helbredelse. 

Vi  maa  erindre,  at  det  ikke  altid  er  paa  Grund  af  en  sær- 
lig Kraft  eller  Gave,  at  den  Syge  bliver  helbredet,  men  det  er 
Troens  Bøn,  der  oprejser  den  Syge,  og  det  er  ved  Guds  og  ikke 
Menneskets  Kraft,  at  han  bliver  helbredet.  Søg  ikke  efter  Men- 
nesker, der  kan  helbrede.  Herren  er  den  store  Læge.  I  hans 
Haand  ligger  Menneskenes  Børns  og  Nationernes  Skæbne,  og 
alle  Ting  vil  før  eller  siden  aabenbare  sig  at  henhøre  til  ham. 
Det  er  ikke  en  særlig,  menneskelig  Egenskab  eller  Gave,  men 
Troens  Bøn  i  Forening  med  Guds  Kraft  gennem  hans  bemyn- 

digede  Tjenere.  Stundom  er  det  os  ikke  muligt  at  salve  de 
Syge.  Det  er  ikke  en  Befaling  til  os,  men  en  Skik  og  en  Vel- 
signelse, som  var  i  den  oprindelige  Kirke,  og  det  er  en  god 
Skik. 

Herren  har  lovet  os,  at  naar  vi  følger  denne  Skik,  da  skal 
vi  blive  helbredet,  hvis  vi  har  Tro. 

Sæt  nu,  at  den  Syge  ikke  har  Tro  nok  til  at  blive  helbredet 
ved  Haandspaalæggelse,  eller  sæt,  at  de  Ældster,  der  skal  ud- 
fore Salvelsen  og  Haandspaalæggelsen,  paa  den  Tid,  hvor  de 
skal  udfore  den,  ikke  har  nogen  Tro  til,  at  Velsignelsen  skal 
komme  til  den  Syge!  Hvad  saa? 

Undertiden  dør  den  Syge  imellem  Hænderne  paa  de  dyg- 
tigste Læger.  Dette  kan  vi  kun  vente  os.  Alle  Mennesker  skal  do. 

Ofte  modtager  vi  paa  Kirkekontoret  Forespørgsler  fra  vore 
Brødre  om,  hvad  de  skal  gøre,  naar  de  ingen  Olje  har. 

Der  befales  ikke  at  bruge  Olje,  men  vi  bruger  Olje,  der  er 
indviet  til  dette  særlige  Formaal.  Det  er  ikke  absolut  nødven- 
digt, men  ingen  har  noget  imod  det,  og  dersom  I  vil,  mine 
Brødre  i  Præstedømmet,  saa  benyt  kun  indviet  Olje  enten 
indvendig  eller  udvendig;  men  vi  maa  ikke  indpode  den  Idé, 
at  der  ligger  en  særlig  Kraft  just  i  Oljen  eller  Ordinancen  som 
Helhed. 

Det  er  ved  Troens  Kraft,  vi  skal  overvinde  Sygdommen, 
dersom  vi  overvinder  den.  Troen  er  Jesu  Kristi  Evangeliums 
forste  og  mest  bydende  Princip.  Saaledes  maa  I,  mine  Brodre 
i  Præstedømmet,  naar  I  administrerer  for  de  Syge,  ikke  føle, 
at  der  er  tillagt  Eder  en  særlig  Kraft  eller  Herlighed.  Det  er 
ved  Troens  Kraft  paa  den  ene  Side  og  Guds  Kraft  paa  den 
anden  Side,  ved  disse  to  Principper  i  Forening,  at  de  Syge 
helbredes.  Gud  og  Sønnen  ogHelligaanden  tilkommer  al  Æren 
og  Herligheden! 

PRÆS.  ANTHON  H.  LUND  ER  DØD. 

Vi  har  modtaget  den  sørgelige  Meddelelse,  at 
Anthon  H.  Lund,  Præsident  Grants  første  Raad- 
giver,  af  hvem  vi  bragte  en  Levnedsskildring  i 
sidste  Nummer  af  »Skandinaviens  Stjerne«,  er  af- 
gaaet  ved  Døden  den  3.  ds.  i  Salt  Lake  City.  Præ- 
sident Lunds  Bortgang  er  et  stort  Tab  for  Kirken. 

Ære  være  hans  Minde! 


FORAARSKONFERENCERNE  I  NORGE 

vil  blive  afholdt  folgende  Dage: 

I  Bergen  den  9.,  10.  og  11.  April. 
I  Trondhjem  den  16.,  17.  og  18.  April. 
I  Kristiania  den  23.,  24.  og  25.  April. 

Aug.  S.  Schou, 
Præsident  for  den  norske  Mission. 


FORAARSKONFERENCERNE  I  DANMARK 
vil  blive  afholdt  folgende  Dage: 

Aalborg  den  9.,  10.  og  11.  April. 
Aarhus  den  16.,  17.  og  18.  April. 
Kobenhavn  den  22.,  23.,  24.  og  25.  April. 


ANKOMST  OG  BESKIKKELSE. 

Ældste  Thorlief  Jacobsen,  Weston  Idaho,  ankom  hertil  den 
21.  Februar  og  er  beskikket  til  at  virke  i  Aarhus  Konference. 

Ældste  John  H.  Jorgensen,  Huntsville,  ankom  den  8.  Marts 
og  er  beskikket  til  at  arbejde  i  Aalborg  Konference. 

Ved  den  første  Opstaaen  af  et  Væsen  i  den  jordiske  Til- 
værelse —  hvadenten  det  er  et  lavtstaaende  Dyr  eller  et  Men- 
neske —  er  dette  Væsens  første  Handling  absolut  og  udeluk- 
kende egoistisk.  Den  i  Begyndelsen  rent  mekaniske,  siden 
fuldt  bevidste  Selvopholdelsesdrift,  der  faar  Barnet  til  f.  Eks. 
at  soge  Moderens  Bryst,  er  ganske  og  aldeles  selvisk,  og  Men- 
nesket er  paa  dette  Stadium  overhovedet  ikke  naaet  saa  vidt, 
at  det  bevidst  kan  udføre  nogen  Handling  til  Gavn  for  andre 
end  sig  selv. 

Det  næste  Stadium  i  Udviklingen  er  det,  hvor  det  gaar  op 
for  dette  Væsen,  dels  at  det  skylder  en  anden  eller  nogle  andre 
Taknemmelighed  for  et  eller  andet,  som  disse  har  bibragt  In- 
dividet, dels  at  det  har  direkte  eller  indirekte  Fordel  af  at  op- 
ofre sig  mere  eller  mindre  for  andre.  Disse  to  Følelser  blander 
sig  sammen,  og  mange  forskellige  Forhold,  maaske  Kampen 
for  Tilværelsen,  virker  afgørende  paa,  om  den  ene  eller  den 
anden  skal  tage  Overhaand. 

I  det  tredje  Stadium  har  Individet  taget  Stilling  til  disse  to 
Følelser  og  ladet  Egoismen  forsvinde  i  det  højtudviklede  Men- 
neskes udprægede  Altruisme,  og  denne  ophøjede  Følelse  har 
det  da  udvidet  til  at  omfatte  det  Samfund,  hvori  det  er  sat,  ja 
endog  hævet  den  til  at  blive,  hvad  Professor  Høffding  kalder 
en  kosmisk  Livsfølelse. 

Denne  er  i  Virkeligheden  Kærnen  i  al  religiøs  Følelse,  thi 
den  opstaar  ved  Erkendelsen  af  den  dybe  Sammenhæng  i  alle 
Ting  i  Naturen.  Den  ser,  at  alt  legemligt  og  aandeligt,  hver 
Nervefiber,  hver  mikroskopisk  Celle,  hver  eneste  Evne,  alle 
Rummets  vandrende  Kloder,  alle  de  mægtige  Verdenssyste- 
mer,  saavel  de,  der  er  udenfor  vore  Observatoriers  Række- 
vidde, som  de,  vi  kan  iagttage  med  blotte  Øjne  i  denne  øde 
Del  af  Universet,  har  Hensigt,  og  Hensigten  er  det  Heles  sta- 
dige Fremskridt. 

Den,  der  er  opfyldt  af  en  saadan  kosmisk  Livsfølelse,  maa 

logisk  se  sig  selv  som  en  lille,  men  uundværlig  Tak  i  et  umaa- 
deligt  Maskineris  mindste  Hjul.  Derved  opstaar  et  vist  Sam- 
arbejde mellem  Individet  og  Samfundet,  Samfundet  og  Sol- 
systemet, Solsystemet  og;  Universet. 

Altruismen  har  altsaa  i  sig  een  Del  ren  umiddelbar  Ego- 
isme og  flere  Dele  Sympati,  og  det  er  Altruismen,  der  opbyg- 
ger Samfund,  ligesom  det  ogsaa  er  den,  der  udklækker  al  sand 
Kunst;  thi  endnu  har  ingen  Kunstner  skabt  et  Kunstværk  for 
sig  selv  alene,  men  det  er  netop  en  ædel  Glæde  over  at  kunne 
bidrage  til  de  manges  Kunstnydelse,  der  driver  Kunsten 
fremad.  Altruismen  er  en  ideel  Følelse,  og  den  vil  ifolge  den 
evige  Udvikling  efterhaanden  sejre.  Egoismen  repræsenterer 
det  laveste  Stadium,  Altruismen  det  højeste. 

Menneskets  naturlige  Udvikling  gaar  derfor  henimod  Al- 
truismen, men  Tilværelseskampen  kan  øve  et  saadant  Tryk, 
at  det  for  kortere  eller  længere  Tid  tvinges  ud  af  sin  naturlige 
Udviklingsbane.  I  ethvert  Menneske  er  nedlagt  en  oprindelig 
Bevidsthed  om  og  Glæde  ved,  hvad  der  er  godt,  og  en  oprin- 
delig Bevidsthed  om,  hvad  der  er  ondt.  Det  Gode  er  i  det 
mindste  ikke  skadeligt  for  nogen,  i  det  højeste  gavnligt  for 
alle.  Det  Gode  er  altsaa  et  Ideal,  og  Kampen  for  Tilværelsen 
en  Kamp  for  Idealer. 

Hvad  lærer  Lærdommens  og  Pagtens  Bog  os  om  det  Gode 
og  det  Onde? 

I  93.  Kap.  staar  der:  »Lys  og  Sandhed  skyr  det  Onde  .... 
Det  Onde  borttager  Lyset  og  Sandheden  fra  Menneskenes 
Børn  .  .  .  .« 

Hvorledes  ser  vi  da,  om  Altruismen  er  i  Sandhedens  Aand 
og  af  det  Gode? 

Vi  lader  atter  Pagtens  Bog  svare:  »Sandhedens  Aand  er  af 
Gud.  Jeg  er  Sandhedens  Aand,  og  Johannes  vidnede  om  mig, 
sigende:  Han  annammede  en  Fylde  af  Sandhed,  ja  af  al  Sand- 
hed, og  ingen  annammer  en  Fylde,  uden  han  holder  hans 
Bud.  Den,  der  holder  hans  Bud,  annammer  Sandhed  og  Lys, 
indtil  han  bliver  herliggjort  i  Sandhed  og  véd  alt.« 

Da  nu  Kristi  Bud  lyder:  »Du  skal  elske  din  Næste  som  Dig 
selv«,  nærmere  defineret  saaledes:  »Gor  mod  andre,  hvad  Du 
ønsker,  andre  skal  gore  mod  Dig«,  ser  vi,  at  Egoismen  ikke  er 
en  Fylde  af  Sandhedens  Aand. 

Den  Følelse,  der  fik  Gud  til  at  give  sin  Førstefødte,  sin  El- 
skelige, hen  for  Verdens  Frelses  Skyld,  den  Følelse,  der  be- 
sjælede Profeten  Joseph  Smith,  idet  han  indviede  sit  Liv  til 
Guds  Sag  og  Evangeliets  Forkyndelse,  denne  hellige  og  ædle 
Følelse  var  netop  Altruismen. 

Denne  Følelse  er  det,  der  burde  bibringes  Børnene  fra  de 
er  smaa,  baade  i  Hjemmet  og  i  Skolen,  at  Guddomsværket 
stadig  maa  skride  fremad,  thi  der  staar  skrevet:  »Men  jeg  har 
befalet  Eder  at  opdrage  Eders  Børn  i  Lys  og  i  Sandhed.« 

Einar  Kiær. 


HELBREDELSE  VED  BØN. 

Fra  »Aftenposten«. 

Iblandt  de  Gaver,  som  fulgte  Kristenlivet  i  den  første  Me- 
nighed, var  ogsaa  Helbredelse  ved  Bon  og  Haandspaalæggelse. 
Jesus  havde  selv,  for  han  fo'r  til  Himmels,  tilsagt  sine  Disciple, 
at  de  skulde  gore  saadanne  Gerninger,  som  han  havde  gjort, 
og  iblandt  disse  Gerninger  var  jo  de  fornemste,  som  han  havde 
øvet,  medens  han  vandrede  her  nede,  at  helbrede  syge  og  li- 
dende Mennesker.  Vistnok  var  alle  disse  Gerninger  Billeder 
paa  det  aandelige,  og  saaledes  betragter  vi  dem  jo  i  Alminde- 
lighed; endvidere  var  de  Profetier  om,  hvorledes  han  en  Gang 
i  sit  Herlighedsrige  vil  afskaffe  al  Sygdom  og  Lidelse  og  gore 
alting  godt,  som  Synden  har  odelagt.  Men  det  var  dog  ingen- 
lunde den  eneste  Betydning  af  disse  Helbredelsesundere.  Det 
var  sikkert  ogsaa  Herrens  Mening  at  vise,  hvad  Troen  paa 
Gud  og  Bonnen  til  ham  formaar  i  Retning  af  at  hjælpe  Men- 
nesker i  deres  legemlige  Noel. 

Af  de  Naadegaver,  som  var  virksomme  i  den  forste  Menig- 
hed, er  mange  traadt  tilbage  i  Nutidens  Kristenliv.  Det  er  ikke 

rigtigt  at  sige,  at  de  er  forsvundne,  thi  »endnu  er  Guds  Aand 
saa  rig,  saa  mægtig  og  miskundelig,  som  første  Pinsedagen«. 
Men  dels  er  vor  Tro  ikke  saa  stærk  og  barnlig  som  de  første 
Kristnes,  dels  er  det  nu  andre  Naadegaver,  der  er  traadt  i  For- 
grunden, fordi  Gud  ser,  at  der  trænges  til  dem.  Men  de  er  der 
alle  i  Menigheden,  omend  mange  af  dem  er  som  Bækken,  der 
en  Tid  lober  over  Jorden  og  saa  atter  skjuler  sig  under  Jor- 
den, for  saa  maaske  atter  en  Gang  igen  at  bryde  frem.  Og  vi 
maa  vel  forstaa  at  vurdere  Naadegaverne,  ikke  sætte  dem 
højest,  som  ikke  fortjener  denne  Plads.  Tro,  Haab,  Kærlighed 
og  andre  aandelige  Naadegaver  er  alle  Dage  de  største,  medens 
Paulus  i  1.  Kor.  12.,  13.  og  14.  Kap.  viser  os,  at  saadanne,  som 
mange  sætter  allerhøjest  i  vore  Dage,  som  Tungetale  og  lig- 
nende, slet  ikke  fortjener  denne  hoje  Plads,  men  kun  volder 
Forvirring,  dersom  de  overvurderes. 

Men  nu  dette  at  kunne  helbrede  Syge  ved  Haandspaalæg- 
gelse  og  Bøn,  hvorledes  skal  vi  se  paa  det?  Skal  vi  se  at  faa 
denne  Naadegave  draget  frem  og  taget  i  Brug,  eller  skal  vi 
lade  den  ligge  ubrugt  og  agte  den  for  intet  værd?  Vi  skal  sik- 
kert drage  den  frem  og  bruge  den.  Herrens  Broder  Jacob  skri- 
ver i  sit  Brev  til  de  Kristne:  »Er  nogen  iblandt  Eder  syg,  han 
kalde  Menighedens  Ældste  til  sig,  og  de  skulle  bede  over  ham 
og  salve  ham  med  Olje  i  Herrens  Navn!  Og  Troens  Bon  skal 
frelse  den  Syge,  og  Herren  skal  oprejse  ham,  og  har  han  gjort 
Synder,  skulle  de  forlades  ham.«  Ved  disse  Ord  maa  bemær- 
kes, at  Olje  i  fordums  Dage,  da  man  ikke  kendte  Nutidens  tal- 
rige Lægemidler,  var  et  meget  almindeligt  Middel,  som  man 
anvendte  til  Sygehelbredelser.  Det  er  ikke  »Oljen«,  som  er  det 
mærkelige  her  hos  Jakob,  men  hvad  der  siges  om  »Troens 
Bon«.  Det  er  en  Anvisning,  som  her  gives  til  at  forbinde. det 
Lægemiddel,  man  bruger,  med  Bøn. 

Og  det  er  nu  desværre  altfor  ofte  glemt,  at  Bønnen  er  et 
velsignet  Middel  til  Helbredelse.  Man  bliver  syg,  lader  Lægen 
hente  og  bruger  hans  Lægemiddel.  Og  det  vilde  være  meget 
urigtigt,  om  man  ikke  gjorde  det.  »Ær  en  Læge  med  hans  til- 


98 

borlige  Ære,«  siger  Sirach,  »thi  Herren  har  ogsaa  skabt  ham« 
(Sir.  38,  1.).  Herren  har  lagt  Lægedom  i  Urterne  og  andre  Mid- 
ler og  anvist  os  at  bruge  dem.  Men  under  alt  dette  maa  vi  ikke 
glemme,  at  Udfaldet  staar  i  Herrens  Haand.  Derfor  er  Bønnen 
til  Gud  et  Hovedmiddel  i  enhver  Sygdom,  ja,  i  Grunden  det 
vigtigste,  og  det  kan  stundom  hjælpe  uden  noget  andet. 

Det  var  dette  Lægemiddel,  som  de  første  Kristne  brugte 
langt  flittigere  end  vi,  og  som  Kristne  i  Amerika  i  vore  Dage 
har  begyndt  at  bruge  ret  hyppigt  igen,  idet  de  lægger  Hæn- 
derne paa  de  Syge  og  beder  om  Helbredelse  for  dem.  Ogsaa 
Præsten  Blumhardt  i  Bad  Boll  og  Samuel  Zeller  i  Månnedorf 
har  anvendt  Bønnen  og  Haandspaalæggelsen  som  Helbredel- 
sesmiddel. 

Og  naar  vi  tror,  at  dette  Middel  kan  hjælpe,  da  tror  vi  na- 
turligvis ikke,  at  enhver,  der  bliver  bedt  saaledes  for,  bliver 
helbredet.  Thi  det  kan  jo  være,  at  Guds  Vilje  er  en  anden. 
Men  vist  er  det,  at  Bøn  i  Sygdomstilfælde  vil  tilføre  den  Syge 
baade  en  aandelig  og  legemlig  Hjælp,  som  han  ikke  vilde  faa, 
dersom  han  blot  brugte  menneskelige  Lægemidler. 

Th.  E. 

TOBAK  OG  ERNÆRING 

Fra  »Frisk  Luft«. 

Medens  i  Almindelighed  den  Anskuelse  er  udbredt  mellem 
Folk,  at  Tobaksnydelsen  befordrer  Fordøjelsen,  beviser  de 
Undersøgelser,  som  er  anstillede  af  Hofraad,  Dr.  med.  Frie- 
drich Cramer,  Professor  ved  Universitetet  i  Miinchen,  det  ab- 
solut modsatte. 

Hans  Forsøg  viser,  hvorledes  Mavesaften  ved  Tilsætning  af 
fortyndet  Tobakssaft  eller  ved  Tilsætning  af  Vand,  hvori  er 
nedblæst  Tobaksrøg,  virker  meget  langsommere  opløsende  end 
uden  disse  Tilsætninger  —  altsaa  i  rent  Vand,  ren  Luft  o.  s.  v. 

løvrigt  har  Hofraad  Cramer  ogsaa  fastslaaet,  at  ved  354 
Tilfælde  af  Mave-  og  Tarmsygdomme  befandt  sig  80  Tilfælde, 

som  kunde  henføres  til  Nikotinbrug,  endvidere  87  Tilfælde 
med  Nikotin  og  Alkohol,  72  med  Nikotin,  Te  og  Kaffe,  22  med 
Nikotin,  Kaffe  og  Alkohol.  Det  er  tilsammen  261  Nikotintil- 
fælde imod  93  Tilfælde  uden  Nikotinbrug. 

Ved  Krigsakademiet  i  St.  Petersborg  lider,  ifølge  Dr.  Bo- 
chardy,  af  100  Rygere  12  af  Forstyrrelser  i  Fordøjelsesorga- 
nerne. 

Efter  Dr.  Yunkau  (»Naturarzt«  1893)  led  af  omkring  200 
stærke  Rygere  ca.  150  af  Halsbrynde,  og  132  af  Formindskelse 
af  Sultfølelsen,  hvilket  uden  Tvivl  maa  henregnes  til  en  Syge- 
lighedstilstand. 

Men  de  mest  omfattende  Talangivelser  har  maaske  den 
tyske  Sundhedsstyrelse  nedlagt  i  det  store  Værk  over  »By- 
sygekassen  for  Leipzig  og  Omegn«  (Reichs-Statistiken  Amt 
1910). 

Derudfra  finder  man,  at  blandt  1000  forsikringspligtige 
mandlige  Medlemmer  fordeler  Dødsfald  fra  Sygdomme  i  For- 
dojelsesorganerne  sig  saaledes:  blandt  Bagere  0,10,  Typografer 
0,30,  Brøndarbejdere  0,54,  Ølbryggere  1,18,  men  hos  Tobaks- 
arbejdere 1,94. 

Heraf  fremgaar  utvivlsomt  Tobaksbrugens  Skadelighed  for 
Udnyttelsen  af  de  vore  Legemer  tilførte  Næringsstoffer. 

Men  endvidere  maa  man,  særlig  i  vor  Tid,  med  Eftertryk 
henvise  til,  at  gennem  Tobaksdyrkningen  bliver  store  Flader 
af  frugtbart  Land,  hvorpaa  kunde  dyrkes  Korn,  Frugt,  Grønt- 
sager, Olieplanter  o.  s.  v.,  baandlagte  til  unyttig  Brug,  saaledes 
at  Næringsmiddelmængden  i  et  tobaksdyrkende  Land  bliver 
betydelig  nedsat. 

Paa  de  12.700  Hk.  Land,  som  i  1916  i  Tyskland  var  be- 
plantede med  Tobak,  kunde  man  t.  Eks.  have  kunnet  oprettet 
420.000  Kolonihaver,  hver  paa  300  m  2. 

Eller  paa  en  anden  Maade:  Af  de  5600  Centner  Bonner, 
som  antagelig  kunde  frembringes  paa  dette  Areal,  havde  hver 
eneste  tysk  Indvaaner  kunnet  erholde  8,6  Pd.  eller  hver  Fa- 
milie paa  5  Medlemmer  43  Pd.  af  dette  værdifulde  Nærings- 
middel. 

Af  det  i  Østrig-Ungarn  (i  Begyndelsen  af  Krigen)  til  To- 
baksavl anvendte  Areal  havde  man  kunnet  erholde  17  Mill. 
Centner  Ærter  eller  28  Mill.  Centner  Bønner  eller  64  Mill. 
Centner  Selleri. 

Og  man  turde  vel  tro,  at  Folkeernæringen  og  Folkesund- 
heden har  været  bedre  stillet,  om  man,  i  Stedet  for  den  store 
Mængde  Tobak  fra  Udlandet,  havde  indfort  noget  mere 
Plantefedt,  Sydfrugt  o.  s.  v. 

Og  i  højeste  Grad  beklageligt  er  det,  naar  f.  Eks.  det,  med 
overordentlige  Ernæringsvanskeligheder  kæmpende,  Land 
Sachsen  fra  1917  til  1918  har  forøget  Tallet  af  Tobaksdyrkere 
fra  44  til  4959  og  det  med  Tobak  beplantede  Areal  fra  429  til 
74.073  m 2. 

Tobak  er  i  enhver  Retning  en  Fjende  af  god  Ernæring. 

Rich.  Brettschneider. 

(Oversat  ved  M.  R.) 


DØDSFALD. 

Kirsten  Christensen,  Odense,  afgik  ved  Døden  den  15.  Ja- 
nuar og  blev  begravet  den  22.  Januar  under  stor  Deltagelse  af 
Slægt  og  Venner.  Ældste  Hans  Chr.  Hansen  holdt  i  Anlednin- 
gen en  passende  Tale  samt  indviede  Graven.  Afdøde  er  født 
den  27.  Juli  1846  i  Østrup,  Odense  Amt,  og  annammede  Evan- 
geliet den  25.  April  1895.  Hun  døde  som  en  trofast  Sidste  Da- 
ges Hellig. 

